Σιδηροδρομικός σταθμός Κορίνθου

Ο Σιδηροδρομικός Σταθμός Κορίνθου είναι o μεγαλύτερος σταθμός της Πελοποννήσου. Βρίσκεται επί της σιδηροδρομικής γραμμής Αθηνών – Πατρών, λίγο νοτιότερα από την πόλη της Κορίνθου, και έλαβε την ονομασία του από την πόλη την οποία εξυπηρετεί.

Ο νέος σταθμός Κορίνθου εγκαινιάστηκε στις 27 Σεπτεμβρίου 2005 ως προσωρινός τερματικός σταθμός της νέας γραμμής προς Πάτρα. Έχασε την ιδιότητα του τερματικού στις 9 Ιουλίου 2007, όταν η γραμμή επεκτάθηκε μέχρι το Κιάτο. Στις 22 Ιουνίου 2020 η γραμμή επεκτάθηκε μέχρι το Αίγιο.  Διαθέτει τρεις αποβάθρες μορφής νησίδας και γραμμές εναπόθεσης αμαξοστοιχιών. Στους χώρους αναμονής των επιβατών εκτίθενται αρχαιολογικά ευρήματα που ανακαλύφθηκαν κατά τη διάρκεια κατασκευής του σταθμού.

Ο νέος σταθμός δεν πρέπει να συγχέεται με τον παλαιό επί της μετρικής γραμμής Πειραιά–Πάτρας των πρώην ΣΠΑΠ, ο οποίος βρίσκεται βόρεια του σημερινού σταθμού, εντός της πόλης της Κορίνθου. Οι δύο σταθμοί συνδέονται μεταξύ τους με γραμμή μετρικού εύρους, που αποτελεί μικρή διακλάδωση της σιδηροδρομικής γραμμής Κορίνθου–Καλαμάτας και που λειτουργούσε για την προώθηση των επιβατών μεταξύ Πελοποννήσου και Αττικής μεταξύ 2005 και 2007.

Σήμερα εξετάζεται η επαναλειτουργία της μετρικής γραμμής στα τμήματα Κορίνθου–Άργους–Ναυπλίου και Κορίνθου–Άργους–Τρίπολης–Καλαμάτας ιδίως για τις τουριστικές ανάγκες της περιοχής. Η σημερινή ιταλική διοίκηση της Hellenic Train, όπως και άλλοι φορείς, έχει κατά καιρούς δηλώσει το ενδιαφέρον της για την λειτουργία του τμήματος.

Μέχρι σήμερα ο σταθμός χρησιμοποιείται μόνο από τους συρμούς της γραμμής Α4 [Πειραιάς – Αθήνα – Κόρινθος – Κιάτο] του προαστιακού σιδηροδρόμου Αθηνών.

 Δομή γραμμών 

 Δομή σταθμού 

Επίπεδο
Ε0Εξυπηρέτηση επιβατώνΕπίπεδο εδάφους, είσοδοι/έξοδοι, εκδοτήρια εισιτηρίων, τουαλέτες, χώρος στάθμευσης.ΕπίπεδοΕ1Πλευρική αποβάθρα (εκτός λειτουργίας)Γραμμή 1γραμμή μετρικού εύρους (ανενεργή)Κεντρική αποβάθρα (εκτός λειτουργίας)Γραμμή 2γραμμή μετρικού εύρους (ανενεργή)Κεντρική αποβάθρα, πόρτες στα δεξιάΓραμμή 3 προς Κιάτο (Ζευγολατιό) ←Γραμμη 4 προς Πειραιά (Άγιοι Θεόδωροι) →Κεντρική αποβάθρα, πόρτες στα δεξιάΓραμμή 5κανονικού εύρους, ηλεκτροδοτούμενηΓραμμή 6κανονικού εύρους, ηλεκτροδοτούμενηΓραμμή 7κανονικού εύρους, ηλεκτροδοτούμενηΓραμμή 8κανονικού εύρους, ηλεκτροδοτούμενηΧώρος εναπόθεσης υλικού και φορτοεκφόρτωσης εμπορικών αμαξοστοιχιών.Γραμμή 9 / Μόρτααδιέξοδος γραμμή κανονικού εύρους και ηλεκτροδοτούμενη

 Παραπομπές 

Κατηγορία:Μεταφορές στην Κόρινθο
Κόρινθος
Κόρινθος
Κόρινθος
Κόρινθος